
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám:        /2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. április 10.
Előterjesztést véleményezi: PTÜB
Döntés módja: nyílt szavazás, minősített szótöbbség

Mellékletek: rendelettervezet (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2014. április 16-án tartandó munkaterv szerinti ülésére

. napirendhez

Tárgy: Sülysáp Város Önkormányzata Képviselő-testülete SZMSZ-ének módosítása
Tisztelt Képviselő-testület!
A közúti közlekedésről szóló 1988. évi I. törvény 36. § (1) bekezdése szerint a közút felbontásához, annak területén, az alatt vagy felett építmény vagy más létesítmény elhelyezéséhez, a közút területének egyéb nem közlekedési célú elfoglalásához a közút kezelőjének a hozzájárulása szükséges. A hozzájárulásban a közút kezelője feltételeket írhat elő.

Az 1991. évi XX. törvény 92. § (10) b) pontja alapján mindeddig a jegyző hatáskörébe tartozott a közútkezelői nyilatkozat kiadása, azonban e rendelkezés hatályon kívül helyezésével az „visszaszállt” a Képviselő-testületre.

A hatékony és jogszerű ügyintézés, valamint a Képviselő-testület felesleges leterhelésének elkerülése érdekében javasolt e hatáskört újfent, immár képviselő-testületi döntéssel a jegyzőre átruházni.
Az előterjesztett rendelettervezetben szereplő egyéb átruházott hatáskörök nem változnak csak beszámozásra kerülnek, mivel az eredetileg alkalmazott francia bekezdéses megoldás nehezíti a jogalkalmazást.

Ennek figyelembe vételével kérem az előterjesztett rendelettervezet szíves megtárgyalását, és elfogadását.

Sülysáp, 2014. április 10.

Horinka László s.k.

polgármester
Sülysáp Város Önkormányzata Képviselő-testületének

…/2014. (....) önkormányzati rendelete

a Szervezeti és Működési Szabályzatáról szóló

14/2009. (XII. 22.) önkormányzati rendeletének módosításáról

Sülysáp Város Önkormányzatának Képviselő-testülete az Alaptörvény 32. cikk (1) a) és d) pontjával, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésével kapott felhatalmazással és feladatkörében a következőket rendeli el:

Sülysáp Város Önkormányzata Képviselő-testületének a Szervezeti és Működési Szabályzatáról szóló 14/2009. (XII. 22.) önkormányzati rendelete 3. melléklete helyébe az 1. melléklet lép.

Ez a rendelet a kihirdetését követő napon lép hatályba, majd az azt követő napon hatályát veszti. Rendelkezéseit a hatálybalépésekor folyamatban levő ügyekre is alkalmazni kell.

Sülysáp, 2014. április 16.

Horinka László
Tóth Krisztina



polgármester
jegyző
1. melléklet a …/2014. (....) önkormányzati rendelethez
3. melléklet a 14/2009. (XII. 22.) önkormányzati rendelethez

A képviselő-testület által átruházott hatáskörök

I.  A Képviselő-testület által a polgármesterre átruházott hatáskörök: 
1. temetési segély megállapítása, módosítása, megszüntetése,
2. köztemetés elrendelése, 

3. jogtalanul és rosszhiszeműen igénybevett szociális ellátás visszafizetésére kötelezés, illetve annak méltányosságból történő elengedése vagy csökkentése, 

4. az önkormányzat vagyonrendelete szerinti vagyongazdálkodási feladatok ellátása,

5. közterület-használati ügyekben döntés, 

6. helyi rendeletben meghatározott állattartási ügyekben döntés, 

7. helyi rendeletben meghatározott köztisztasági ügyekben döntés, 

8. temetési költségekhez kamatmentes kölcsön megállapítása, elutasítása, kölcsön szerződés aláírása, végrehajtás elrendelése,

9. ápolási díj megállapítása (1993. évi III. törvény 43/B. § (1) bek.),

10. bentlakásos szociális intézménybe történő beutalás és felülvizsgálata (1993. évi III. törvény 94/A. és 108. §),

11. az épített környezet alakításáról és védelméről szóló 1997. évi LXXVIII. törvény 28. §-a szerinti közművesítési hozzájárulás hatósági határozatban történő kiszabása,

12. az intézményfejlesztési hozzájárulással kapcsolatos önkormányzati hatósági eljárás lefolytatása (fizetési kötelezettség megállapítása, szerződés megkötése a vonatkozó önkormányzati rendelet szerint).

13. rendkívüli gyermekvédelmi támogatás, beiskolázási támogatás ügyében döntés, 

14. átmeneti segély ügyében döntés, 

II.  A képviselő-testület által az Egészségügyi és Szociális Bizottságra átruházott hatáskörök:

1. nevelési-oktatási intézményekben fizetendő gyermekélelmezési térítési díjkedvezmény megállapításáról döntés, 

2. Bursa Hungarica felsőoktatási ösztöndíjpályázatra jogosultak megállapítása,

3. a személyes gondoskodást nyújtó ellátások során a Gondozási Központ intézményvezetőjének döntése ellen, ha az ellátás iránti kérelemben foglaltakkal nem ért egyet abban az esetben eljár,

4. a Gondozási Központ intézményvezetőjének döntése ellen, ha az ellátást megszünteti a fellebbezés esetén eljár, 

5. a személyes gondoskodást nyújtó ellátások után fizetendő térítési díj méltányos elengedéséről, csökkentéséről dönt,

6. amennyiben a személyes gondoskodást igénybevevő vagy családja jövedelemmel nem rendelkezik ingyenes ellátásban részesítésről dönt,

7. kérelem alapján méltányossági (szociális) étkezési térítési díj kedvezmény megállapítása.

III.  A Képviselő-testület által a Pénzügyi, Településfejlesztési és Ügyrendi Bizottságra átruházott hatáskörök:

1. a település közterületein cserjék, fák ültetése, fasorok létesítésének engedélyezése, 
2. civil szervezetek pályázati elszámolásának elfogadása.    

IV.  A Képviselő-testület által az Oktatási, Művelődési és Sportbizottságra átruházott hatáskörök:

1. Döntés a civil szervezetek pályázati támogatásáról.
V.  A Képviselő-testület által a jegyzőre átruházott hatáskörök:

1. Közútkezelői állásfoglalás kiadása az önkormányzat kezelésében levő közutak nem közlekedési célú igénybevételéhez.
VI.  Társulásokra átruházott hatáskörök:

1.  Sülysáp Környéki Szociális társulás: családsegítés, gyermekjóléti ellátás, házi segítségnyújtás,
2. Tápió-vidéki Többcélú Kistérségi Társulás: orvosi ügyeleti ellátás.

PAGE  
2/3

